Id-Deċiżjoni tal-Kummissjoni
tat-18 ta’ Frar 2000
li temenda d-Deċiżjoni tal-Kummissjoni 92/160/KEE fir-rigward ta’ l-importazzjoni ta’ ekwidi mill-Brażil
(notifikata taħt document numru C(2000) 365)
(Test b’relevanza għaż-ŻEE)
(2000/163/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 90/426/KEE tas-26 ta’ Ġunju 1990 dwar il-kondizzjonijiet ta’ saħħa ta’ l-annimali li jirregolaw il-moviment u l-importazzjoni minn pajjiżi terzi ta’ ekwidi [1], kif l-aħħar emendata mill-Att ta’ l-Adeżjoni ta’ l-Awstrija, l-Finlandja u l-Iżvezja, u b’mod partikolari l-Artikolu 13(2) tagħha,
Billi:
(1) Id-Deċiżjoni tal-Kummissjoni 92/160/KEE [2], kif l-aħħar emendata bid-Deċiżjoni 1999/558/KE [3], tistabbilixxi r-reġjonalizzazzjoni ta’ ċerti pajjiżi terzi għall-importazzjoni ta’ ekwidi
(2) L-Istati Alagoas u Pernambuco tal-Brażil huma inklużu fil-lista ta’ Stati tal-Brażil fl-Anness li jinsab mad-Deċiżjoni 92/160/KEE li minnhom l-Istati Membri jawtorizzaw l-importazzjoni ta’ ekwidi.
(3) Il-Brażil irraporta każijiet ta’ glandoli fi ekwidi tax-xogħol f’ċerti distretti ta’ l-Istati t’Alagoas u Pernambuco. L-oriġini ta’ l-infezzjoni għadha ma nstabitx.
(4) Skond il-leġislazzjoni tal-Komunità l-Istati Membri huma awtorizzati li jimportaw ekwidi minn pajjiżi terzi jew fil-każ ta’ reġjonalizzazzjoni uffiċċjali minn partijiet ta’ territorju ta’ pajjiżi terzi li kienu ħielsa mill-glandoli għal minn ta’ l-anqas sitt xhur qabel l-esportazzjoni. Huma għal daqs tant xieraq li tkun addottata r-reġjonalizzazzjoni għas-sitwazzjoni ta’ mard fil-pajjiż konċernat.
(5) Il-miżuri li għalihom tipprovdi din id-Deċiżjoni huma skond l-opinjoni tal-Kumitat Permanenti Veterinarju,
ADDOTTAT DIN ID-DEĊIŻJONI:
Artikolu 1
Il-kliem ‘Alagoas, Pernambuco’ huma mħassra mill-lista ta’ Stati tal-Brażil fl-Anness li jinsab mad-Deċiżjoni 92/160/KEE.
Artikolu 2
Din id-Deċiżjoni hi indirizzata lill-Istati Membri.
Magħmul fi Brussel, fit-18 ta’ Frar 2000.